钦定古今图书集成/历象汇编/乾象典/第049卷 > 九坎
## 钦定古今图书集成/历象汇编/乾象典/第049卷 > 九坎

按《星经》，“九坎九星，在牛南，主沟渠水泉流通。”西入斗
四度，去北辰一百二十六度。

按：《史记天官书》《汉书天文志》俱不载。

按《晋书天文志》：“九坎九星，在牵牛南。坎，沟渠也，所以
导达泉源，疏盈泻溢，通沟洫也。”

按：《隋书天文志》同。

按《宋史天文志》：“九坎九星，在牵牛南，主沟渠，导引泉
源，疏泻盈溢，又主水旱。”

按《观象玩占》，“九坎九星，在天田南，水官也，主水旱之
事。”《黄帝占》曰：“九坎主沟渠，通水泉，泻盈溢。”